বন্ধ থাকবে বিদ্যাসাগর সেতু, কবে? কতক্ষণ?

কলকাতা: দ্বিতীয় হুগলি সেতুতে (Second Bridge) বন্ধ থাকবে যান চলাচল। রবিবার বিদ্যাসাগর সেতু (Vidyasagar Setu) মেরামতের জন‍্য বন্ধ রাখা হবে বলেই জানা গিয়েছে। আগামীকাল ভোর ৫ টা থেকে ৯ টা পর্যন্ত সম্পূর্ণরূপে যানচলাচল বন্ধ থাকবে। রবিবার কোন পথে যাতায়াত করবেন, জেনে নিন একঝলকে।

জিরুট আইল্যান্ডের দিক থেকে এজেসি বোস রোড ধরে বিদ্যাসাগর সেতুর দিকে আসা সকল ধরণের যানবাহনকে টার্ফ ভিউ থেকে গ্রেড রোড হয়ে হেস্টিংস ক্রসিংয়ের দিকে ঘুরিয়ে সেন্ট জিওর্জেস গেট রোড থেকে স্ট্র্যান্ড রোড হাওড়া ব্রিজ ব্যবহার করতে হবে অথবা হেস্টিংস ক্রসিং থেকে ডান দিকে মোড় নিয়ে কে.পি. রোডের দিকে যেতে হবে। জানানও হয়েছে, কে পি রোড থেকে বিদ্যাসাগর সেতুর দিকে যাওয়া গাড়িগুলি ফার্লং গেট থেকে ঘুরিয়ে দেওয়া হবে। সেগুলি হেস্টিংস ক্রসিং থেকে স্ট্র্যান্ট রোড-হাওড়া ব্রিজের দিকে চলে যাবে। খিদিরপুরের দিক থেকে যাওয়া গাড়িগুলি হেস্টিংস ক্রসিং থেকে ঘুরিয়ে দেওয়া হবে, যাতে গাড়িগুলি বাঁদিকে টার্ন নিয়ে স্ট্র্যান্ট রোড-হাওড়া ব্রিজের দিকে যেতে পারে। কেপি রোডের দিকে বিদ্যাসাগর সেতুর উপর দিকে যাওয়া গাড়িগুলি ওয়াই পয়েন্ট থেকে ঘুরিয়ে রেড রোড দিয়ে হাওড়া ব্রিজের দিকে পাঠানো হবে।

আরও পড়ুন : রাজ্যজুড়ে চলবে বজ্রবিদ্যুৎসহ বৃষ্টি, সতর্কবার্তা দিল হাওয়া অফিস

১৯৯২ সালে ৩৮৮ কোটি টাকা খরচে তৈরি হয়েছিল দ্বিতীয় হুগলি সেতু। এবার সেই ব্রিজ মেরামতের জন্য সারাদিন বন্ধ থাকবে ব্রিজ। বন্ধ থাকবে বিদ্যাসাগর সেতু বা দ্বিতীয় হুগলি সেতু। ২৪ অগস্ট অর্থাৎ রবিবার ভোর ৫টা থেকে রাত ৯টা পর্যন্ত বন্ধ রাখা হবে ওই সেতু। হুগলি ব্রিজ কমিশন অথরিটির তরফে জানানো হয়েছে, কেবল-বিয়ারিং সহ সেতুর একাধিক মেরামতির কাজের জন্য বন্ধ রাখা হবে ওই সেতু।